b'\n_START_ARTICLE_\nSaint-Rapha\xc3\xabl, Var\n_START_SECTION_\nGeografija\n_START_PARAGRAPH_\nKraj le\xc5\xbei na skrajnem vzhodu Fr\xc3\xa9juskega zaliva, na meji z departmajem Alpes-Maritimes.\n_START_SECTION_\nAdministracija\n_START_PARAGRAPH_\nSaint-Rapha\xc3\xabl je sede\xc5\xbe istoimenskega kantona, vklju\xc4\x8denega v okro\xc5\xbeje Draguignan. Skupaj s sosednjim Fr\xc3\xa9jusom tvori enovito mesto in aglomeracijsko skupnost Fr\xc3\xa9jus Saint-Rapha\xc3\xabl.\n_START_SECTION_\nZgodovina\n_START_PARAGRAPH_\nIme kraja izhaja od cerkve, leta 1065 posve\xc4\x8dene nadangelu Rafaelu (danes cerkev sv. Petra), v letu 1073 imenovan Sanctus Rapha\xc3\xabl._NEWLINE_V \xc4\x8dasu druge svetovne vojne, 15. avgusta 1944, je bila njegova obala eno od prizori\xc5\xa1\xc4\x8d zavezni\xc5\xa1kega izkrcanja v ju\xc5\xbeni Franciji (Operacija Dragoon)._NEWLINE_Leta 1957 so iz vzorca prsti, zbrane v bli\xc5\xbeini mesta, prvikrat uspeli osamiti bakterijo Streptomyces mediterranei, slednja je postala vir za zdravilo proti tuberkulozi Rifamycin.'